Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Il-Kummissjoni sodisfatta ħafna bil-vot tal-lum tal-Parlament Ewropew dwar il-programm L-UE għas-Saħħa, li jfisser pass importanti lejn l-investiment ta' EUR 5.1 biljun biex tissaħħaħ ir-reżiljenza tas-sistemi tas-saħħa u tiġi promossa l-innovazzjoni fis-settur tas-saħħa. Il-programm L-UE għas-Saħħa se jikkontribwixxi b'mod sinifikanti għall-irkupru wara l-COVID-19 billi jtejjeb is-saħħa tal-popolazzjoni tal-UE, jappoġġa l-ġlieda kontra t-theddid transfruntier għas-saħħa u jagħti spinta lit-tħejjija u lill-kapaċità tal-UE li tirrispondi b'mod effettiv għal kriżijiet tas-saħħa futuri, bħala parti minn Unjoni Ewropea tas-Saħħa futura b'saħħitha. Il-Viċi President għall-Promozzjoni tal-Istil ta' Ħajja Ewropew Tagħna, Margaritis Schinas, qal: “Il-kriżi laqtitna lkoll indaqs, mingħajr ebda diskriminazzjoni. Iżda fl-istess ħin, affaċjajna diverġenza bejn l-aspettattivi taċ-ċittadini u r-responsabbiltajiet limitati tal-UE dwar il-kwistjonijiet tas-saħħa. Permezz tal-ftehim tal-lum, qed nagħmlu l-ewwel pass deċiżiv biex innaqqsu dan id-distakk. Qed insaħħu r-reazzjonijiet ta' politika tagħna fl-oqsma fejn l-Ewropa tradizzjonalment kienet dgħajfa jew b'kompetenzi limitati, bħas-saħħa. Il-programm il-ġdid l-UE għas-Saħħa li ġie approvat illum jirrappreżenta waħda mill-aktar risposti espliċiti u tanġibbli għall-COVID-19: issa għandna f'idejna strument tas-saħħa biex nindirizzaw kriżi tas-saħħa.” Stella Kyriakides, il-Kummissarju għas-Saħħa u s-Sikurezza Alimentari, stqarret: “Il-programm il-ġdid tagħna l-UE għas-Saħħa huwa l-pedament ta' Unjoni Ewropea tas-Saħħa reżiljenti u b'saħħitha. Huwa t-tweġiba tagħna għal-lakuni li nħarġu fil-beraħ mill-pandemija tal-COVID-19 u l-ħtieġa urġenti li jiġu mmodernizzati s-sistemi tas-saħħa tal-UE. Illum qed nibagħtu messaġġ ċar li s-saħħa pubblika hija prijorità għall-Ewropa. Li ninsabu lesti li ninvestu fit-tħejjija kollettiva tagħna għall-kriżijiet u nibnu mill-ġdid sistemi tas-saħħa aktar b'saħħithom, aktar reżiljenti u aċċessibbli, f'konformità ma' dak li ċ-ċittadini tagħna ġustament jistennew mill-Unjoni tagħna.” Il-programm L-UE għas-Saħħa, li l-Kummissjoni pproponiet fit-28 ta' Mejju 2020, huwa r-rispons tal-UE għall-COVID-19 u għall-impatt kbir li kellu fuq il-persunal mediku u tal-kura tas-saħħa, il-pazjenti u s-sistemi tas-saħħa fl-UE. B'investiment ta' EUR 5.1 biljun, il-programm L-UE għas-Saħħa huwa l-akbar programm tas-saħħa f'termini monetarji, u se jipprovdi finanzjament lill-pajjiżi tal-UE, lill-organizzazzjonijiet tas-saħħa u lill-NGOs. L-għan tal-programm l-UE għas-Saħħa hu li: Il-passi li jmiss Il-programm issa jeħtieġ li jiġi adottat mill-Kunsill qabel ma jkun jista' jidħol fis-seħħ. L-ewwel programm ta' ħidma għall-2021 se jitnieda wara l-adozzjoni formali tal-programm L-UE għas-Saħħa. Għal aktar informazzjoni Finanzjament għall-UE għas-Saħħa Unjoni Ewropea tas-Saħħa